מייק לי (פוליטיקאי)

מייק לי (באנגלית: Mike Lee; נולד ב-4 ביוני 1971) הוא פוליטיקאי אמריקאי חבר המפלגה הרפובליקנית המכהן כסנאטור מטעם מדינת יוטה מאז 2011.

ביוגרפיה
לי נולד במסה שבאריזונה. ב-1994 סיים תואר ראשון באוניברסיטת בריגהאם יאנג, ב-1997 סיים תואר JD במשפטים באוניברסיטת בריגהאם יאנג. שימש עוזרם של שופטי בית המשפט הפדרלי השלישי לערעורים, די בנסון וסמואל אליטו. בשנים 2002–2005 שימש עוזר פרקליט מדינה ולאחר מכן שימש יועצו המשפטי של מושל יוטה ג'ון האנטסמן. בשנים 2006–2007 שימש עוזרו של סמואל אליטו שמונה לשופט בבית המשפט העליון של ארצות הברית. לאחר מכן עבד במשרד עורכי דין פרטי.

בנובמבר 2010 נבחר לנציג יוטה בסנאט של ארצות הברית. ב-2016 נבחר לתקופת כהונה נוספת. לי כיהן כסגן יושב ראש הוועדה המשותפת של הקונגרס לכלכלה ומכהן כחבר בוועדת האנרגיה ומשאבי הטבע, בוועדת הכוחות המזוינים ובוועדת המשפט. כמו כן הוא מכהן מאז 2015 כיושב ראש ועדת ההיגוי של הסיעה הרפובליקנית בסאט. עם השבעת הקונגרס ה-116 של ארצות הברית מכהן לי כיו"ר הוועדה הכלכלית המשותפת של הקונגרס במקומו של חבר בית הנבחרים אריק פולסן, שהפסיד בבחירות 2018 לדין פיליפס.  

לי נשוי לשרון ואב לשלושה. הוא חבר הכנסייה המורמונית. הוא קרוב משפחתו של הסנאטור הדמוקרטי טום יודול.

קישורים חיצוניים

הערות שוליים

וושינגטון די. סי.: אישים
חברי הסנאט של ארצות הברית מיוטה
חברי הקונגרס ה-112 של ארצות הברית
חברי הקונגרס ה-114 של ארצות הברית
חברי הקונגרס ה-115 של ארצות הברית
עורכי דין אמריקאים
בוגרי אוניברסיטת בריגהאם יאנג
מורמונים
סנאטורים חברי המפלגה הרפובליקנית
חברי הקונגרס ה-116 של ארצות הברית
חברי הקונגרס ה-117 של ארצות הברית
חברי הקונגרס ה-118 של ארצות הברית
תנועת מסיבת התה: אישים
אמריקאים שנולדו ב-1971